Huweliks Bevestigings - NHK Randburg
Home > Wie Is Ons? > Inligting > Huweliks Bevestigings
Huweliksdatums moet asseblief vroegtydig met die betrokke predikant gereël word.
Maak ’n afspraak met die Predikant vir huwelikskategese.
Tydens huwelikskategese moet die volgende dokumente ingedien word.
Afskrifte van die Bruid en Bruidegom se ID-boekies,
Afskrifte van die egskeidingsbevel (indien u geskei is) en/of doodsertifikaat van vorige eggenoot/e.
Afskrifte van die ID-boekies van die twee persone wat as getuies in die huweliksregister gaan teken.
Brief van die prokureur indien daar ’n Voorhuwelikse kontrak is.
Volledige woonadres na die huweliksbevestiging
Indien u van die kerkgebou gebruik gaan maak moet vroegtydig reëlings vir die Koster en die Orrelis deur die Kerkkantoor getref word.
Onthou asb. dat daar bepaalde finansiële verpligtings t.o.v. die Koster, Orrelis en Predikant is. Meer inligting is by die Kerkkantoor beskikbaar.
Bespreek vroegtydig die kerksaal, indien u dit wil gebruik.
U kan ds. CJ van Wyk kontak indien u ’n Engelse- of Tweetalige Huweliksbevestiging wil hê.
DIENSFORMULIER VIR DIE BEVESTIGING VAN DIE HUWELIK (2)
Die Here God het gesê: ‘Dit is nie goed dat die mens alleen is nie. Ek sal vir hom iemand maak wat hom kan help, sy gelyke.’ Daarom het Hy vir die mens ‘n vrou gemaak en haar na hom toe gebring. God self het dus die huwelik ingestel.
Die huwelik is onverbreeklik. Van die huweliksband sê die Here Jesus: ‘Wat God dan saamgevoeg het, mag ‘n mens nie skei nie.’ Hy leer ons dat dit God se wil is dat die huwelik alleen deur die dood ontbind mag word.